ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660051120
ขอความช่วยเหลือให้ติดตั้งไฟฟ้าส่องสว่างริมทางเพิ่มเติม บริเวณ ถนนราษฎร์บูรณะ ซอย 6 แขวงบางปะกอก เขตราษฎร์บูรณะ กรุงเทพมหานคร จุดสังเกตลงสะพานบางปะแก้ว ไปประมาณ 100 เมตร ขาเข้า (ระบุตามผู้ร้องแจ้ง) เนื่องจากผู้ร้องแจ้งว่าบริเวณดังกล่าวมีการติดตั้งไฟฟ้าส่องสว่างริมทางอยู่ตรงบริเวณกลางซอย และท้ายซอยเท่านั้น โดยบริเวณปากซอยจะไม่มีการติดตั้งไฟฟ้าส่องสว่าง ทำให้บริเวณดังกล่าวมืดและมักเกิดกรณี "การทุบกระจกรถ งัดรถ และขโมยรถ" (ระบุตามผู้ร้องแจ้ง) ทำให้ประชาชนในพื้นที่ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 10 ปีแล้ว ผู้ร้องประสงค์ให้หน่วยงานที่เกี่ยวข้องติดตั้งไฟฟ้าส่องสว่างริมทางเพิ่มเติมในบริเวณดังกล่าว เพื่อบรรเทาความเดือดร้อนต่อไป (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata